POZIV JAVNOSTI
ZA DOSTAVU PRIJEDLOGA I MIŠLJENJA O
[bookmark: _Hlk223695763]NACRTU ODLUKE O UTVRĐIVANJU LOKACIJE
ZA KUPANJE (KUPALIŠTA) I TRAJANJU SEZONE ZA KUPANJE
NA PODRUČJU GRADA ĐAKOVA U 2026. GODINI


RAZLOZI DONOŠENJA AKTA

[bookmark: _Hlk201304773]	Na temelju članka 58. stavka 2. Zakona o vodama (Narodne novine broj 66/19, 84/21 i 47/23) određeno je da predstavničko tijelo jedinice lokalne samouprave donosi odluku kojom se utvrđuju lokacije za kupanje (kupališta) i trajanje sezone za kupanje na površinskim vodama, prikazuje ocjena o kakvoći površinskih voda za kupanje i obavlja klasifikacija te se određuje profil vode za kupanje.
[bookmark: _Hlk31873520]	Isto tako, na temelju članka 4. stavka 1. Uredbe o kakvoći vode za kupanje (Narodne novine broj 51/14) određeno je da jedinica lokalne samouprave prije svake sezone kupanje donosi odluku kojom se utvrđuju lokacije za kupanje na kojima se provodi monitoring kakvoće voda, navodeći i razlog eventualne promjene u odnosu na prethodnu sezonu kupanja, kojom se prikazuje ocjena o kakvoći površinskih voda za kupanje za prethodnu sezonu, izrađuje kartografski prikaz plaže te određuju profil vode za kupanje.


CILJEVI PROVOĐENJA SAVJETOVANJA
Cilj provođenja savjetovanja sa javnošću je upoznavanje javnosti s nacrtom Odluke o  utvrđivanju lokacije za kupanje (kupališta) i trajanju sezone za kupanje na području Grada Đakova u 2026. godini, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da se dokument odnosi na pitanja od interesa za građane.

ROK ZA PODNOŠENJE PRIJEDLOGA I MIŠLJENJA
6. ožujka 2026. godine do 4. travnja 2026. godine

ADRESA I NAČIN PODNOŠENJA PRIJEDLOGA I MIŠLJENJA
Pisani prijedlozi i mišljenja dostavljaju se na adresu elektronske pošte: e-savjetovanje@djakovo.hr  ili putem pošte na adresu: Grad Đakovo, Ured gradonačelnika, Trg dr. F. Tuđmana 4, 31400 Đakovo.
Sukladno članku 11. stavku 4. Zakona o pravu na pristup informacijama (Narodne novine, broj 25/13, 85/15 i 69/22) po završetku savjetovanja, sva pristigla mišljenja i prijedlozi bit će razmotreni te prihvaćeni ili neprihvaćeni uz obrazloženja i objavljeni u Izvješću o savjetovanju s javnošću. 


KLASA: 013-02/26-01/5
URBROJ: 2158-4-02-02/4-26-1
Đakovo, 6. ožujka 2026. godine
